Meta kont qed inħejji , ħsibt li jkun xieraq indoqq xi ħaġa li b' xi mod torbot mal- logħob tat- Tazza tad- Dinja . Min jafni jaf li jiena ma tantx jien dilettant tal- futbol u allura avveniment bħal dan li jiġi darba kull erba' snin , għalkemm insegwih ferm aktar mill- kumplament tal- logħob bil- ballun , xorta nfittex elementi mużikali jew spettakolari fih . Insomma , li ridt ngħid huwa li mir- repertorju relattivament vast ta' kanzunetti minn Malta m' irnexxieli nsib xejn ( s' issa ) li jorbot direttament mal- Werld Kapp . L- eqreb li ġejt kien permezz ta' kanzunetta mill- grupp Beangrowers bl- isem ta' Maradona , li oriġinarjament dehret fl- album tagħhom tal- 1999 48 K . Maradona tal- Beangrowers m' għandha x' taqsam xejn mal- logħob tat- Tazza tad- Dinja , imma tal- anqas isem dan il- plejer tant magħruf żgur li huwa sinonimu ma' dan il- kampjonat , anke jekk id- diska m' għandha x' taqsam xejn mas- suġġett . . . sa fejn nista' nifhem jien . Jekk xi ħadd jaf b' xi kanzunetti jew għanjiet Maltin li b' xi mod jorbtu mal- logħob tat- Tazza tad- Dinja nieħu pjaċir ferm jekk tgħiduli bihom . Tistghu jew inkella tħallu kumment ma' din il- bloggata . Min jaf , forsi matul il- kampjonat jirnexxieli ngħaqqad biżżejjed siltiet biex niddedika poddata sħiħa lil dan is- suġġett . Bloggata ta' Toni Sant - Toni , fakkartni li hemm kanzunetta tal- Bamboċċu u Renald Abela jismu " il- World Cup " , ara l- link ( numru 61 ) : Jekk tkun imqabbad il- lejla wara l- logħba ta' l- Angola nitkellmu , nixtieq intella' s- silta tal- Beangrowers fis- sezzjoni Awdjo , ħa jisimgħuha l- qarrejja tal- blogg : ) [ għalkemm jidhirli li taħdem biss għal min juża l- Internet Explorer . . . jew hemm xi soluzzjoni / kodiċi oħra ? ] E stenn , ma kkwalifikajniex fit- Tazza tad- Dinja aħna . . . Din is- sena , aktar minn qatt qabel , it- Tazza tad- Dinja se tingħex fuq l- internet . U se tingħex ukoll fuq il- bloggosfera Maltija . Dan huwa spazju fejn inkunu nistgħu naqsmu l- fehmiet u l- impressjoniet tagħna fuq il- kampjunat . Mhux xi eżerċizzju ta' ġurnaliżmu sportiv , tista' tkun soġġettiv kemm trid . Opinjonijiet , aneddoti , analiżi ħafif . Kulħadd mistieden . Bil- Malti , bl- Ingliż , bit- Taljan , bil- Franċiż . . . l- uniku lsien uffiċjali huwa l- kordjalità , u l- imħabba lejn il- futbol internazzjonali , din il- logħba li permezz tagħha niċċelebraw il- ġmiel tad- diversità . Biex tkun kontributur , ibgħat e - mail lil : Ġermanja – Arġentina . . . . . Brażil – Franza . . . . . Portugall – Franza . . . . . Ġermanja – Portugall . . . . . 9 ta' Lulju , wara 64 logħba Arċibald Mandraġġar L- Imżebbel Ereżija Dan is- sit m' hu sponsorizzat minn ebda kumpanija . Ċaħda : Il- fehmiet espressi f' dan is- sit elettroniku huma dawk ta' l- awturi biss , u ma għandhom ikunu assoċjati ma' l- ebda għaqda jew istituzzjoni li l- awturi jagħmlu parti minnha .